
VENDIM

Nr. 894, datë 18.11.2020
PËR KALIMIN NË PËRGJEGJËSI ADMINISTRIMI TË AGJENCISË SHTETËRORE TË KADASTRËS TË PASURISË 4/63-N129, TË LLOJIT “NJËSI”, ME SIPËRFAQE 230 m2, ZONA KADASTRALE 8514, NJËSIA ADMINISTRATIVE DURRËS, DHE PËR NJË SHTESË NË VENDIMIN NR. 448, DATË 16.6.2005, TË KËSHILLIT TË MINISTRAVE, “PËR MIRATIMIN E LISTËS SË INVENTARIT TË PRONAVE TË PALUAJTSHME SHTETËRORE, TË CILAT I KALOJNË NË PËRGJEGJËSI ADMINISTRIMI ZYRËS QENDRORE TË REGJISTRIMIT TË PASURIVE TË PALUAJTSHME”, TË NDRYSHUAR
Në mbështetje të nenit 100 të Kushtetutës dhe të nenit 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e zëvendëskryeministrit, Këshilli i Ministrave
VENDOSI:
1. Kalimin në përgjegjësi administrimi të Agjencisë Shtetërore të Kadastrës të pasurisë 4/63-N129, të llojit “njësi”, me sipërfaqe 230 (dyqind e tridhjetë) m2, zona kadastrale 8514, Njësia Administrative Durrës, sipas formularit gjithsej 1 (një) fletë, hartës treguese dhe planimetrisë, që i bashkëlidhen këtij vendimi dhe janë pjesë përbërëse të tij, me qëllim ushtrimin e funksioneve administrative të drejtorisë vendore të Agjencisë Shtetërore të Kadastrës Durrës.
2. Pasuria e përcaktuar në pikën 1, të këtij vendimi, i shtohet listës së inventarit të miratuar me vendimin nr. 448, datë 16.6.2005, të Këshillit të Ministrave, të ndryshuar. 
3. Ngarkohet Agjencia Shtetërore e Kadastrës për zbatimin e këtij vendimi.

Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama

